Rajala edusti Suomea MM-kilpailuissa vuonna 2009, jolloin hän voitti maailmanmestaruuden. Vuoden 2018 MM-joukkueesta Rajala putosi viimeisten joukossa. Yhteensä hän on pelannut 31 A-maaottelua tehopistein 5+10=15. Rajala teki A-maajoukkuedebyyttinsä vain 19-vuotiaana Euro Hockey Challengessa 1. huhtikuuta 2011 Lahdessa Slovakiaa vastaan. Hänet merkittiin Suomen kakkosketjun vasempaan laitaan Leo Komarovin ja toisen debytantin, Joonas Donskoin viereen. Ensimmäisen A-maajoukkuemaalinsa Rajala teki Sweden Hockey Gamesin Helsingin Hartwall Arenalla pelatussa avausottelussa 26. huhtikuuta 2018 Venäjää vastaan.